**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1666/2008

**793a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov (tlač 793) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením z 22. októbra 2008 č. 1059 pridelila vládny návrh zákona, ktorým sa mení a dopĺňa **zákon č. 301/2005 Z. z.** Trestný poriadok v znení neskorších predpisov (tlač 793) na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre obranu a bezpečnosť a**

**Výboru** Národnej rady Slovenskej republiky **pre ľudské práva, národnosti a postavenie žien.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

Vládny návrh zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 793) **odporúčali** Národnej rade Slovenskej republiky **schváliť:**

**- Ústavnoprávny výbor** Národnej rady Slovenskej republiky uznesením č. 524   
z 19. novembra 2008,

**- Výbor** Národnej rady Slovenskej republiky **pre obranu a bezpečnosť** uznesením č. 213 zo 14. novembra 2008 a

**- Výbor** Národnej rady Slovenskej republiky **pre ľudské práva, národnosti a postavenie žien** uznesením č. 169 z 18. novembra 2008.

IV.

**Z uznesenia Ústavnoprávneho výboru** Národnej rady Slovenskej republiky pod bodom III tejto správy vyplývajú tieto **pozmeňujúce návrhy:**

**K čl. I**

1. V prvom bode v § 32 ods. 5 písm. b) sa vypúšťajú slová „súdu rozhodujúceho o sťažnosti pre porušenie zákona“.

Platný Trestný poriadok inštitút sťažnosti pre porušenie zákona nepozná.

2. Devätnásty bod sa vypúšťa.

Navrhuje sa vypustiť možnosť nahradenia väzby pri kolúznej väzbe. Rozhodnutia Najvyššieho súdu a jedného senátu Ústavného súdu (sp. zn. ÚS 100/04) boli založené na nesprávnej interpretácii rozhodnutí ESĽP, ktorý nikdy nerozhodol, že náhrada za väzbu musí byť prípustná aj v prípade obavy z kolúzneho konania obvineného. Kolúznym konaním obvinený ohrozuje integritu samotného trestného konania.

3. V dvadsiatomtreťom bode sa vypúšťajú slová „v prvej vete sa vypúšťajú slová „ods. 1 písm. a) alebo c)“ a“.

Navrhuje sa vypustiť možnosť nahradenia väzby pri kolúznej väzbe peňažnou zárukou. Rozhodnutia Najvyššieho súdu a jedného senátu Ústavného súdu (sp. zn. ÚS 100/04) boli založené na nesprávnej interpretácii rozhodnutí ESĽP, ktorý nikdy nerozhodol, že náhrada za väzbu musí byť prípustná aj v prípade obavy z kolúzneho konania obvineného. Kolúznym konaním obvinený ohrozuje integritu samotného trestného konania.

Gestorský výbor **odporúča hlasovať** o pozmeňujúcich návrhoch uvedených pod **bodom 1 až 3 spoločne** a tieto **schváliť.**

V.

**Gestorský výbor** na základe stanovísk **výborov** k vládnemu návrhu zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 793) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 793) **schváliť** v znení schválených pozmeňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov v druhom čítaní (tlač 793a) **bola schválená uznesením Ústavnoprávneho výboru Národnej rady Slovenskej republiky z 24. novembra 2008 č. 538.** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mojmír Mamojka v. r.

predseda Ústavnoprávneho výboru

Národnej rady Slovenskej republiky

Bratislava 24. novembra 2008